Oficiālais Vēstnesis L 046 , 20/02/2003 Lpp. 0015 - 0018



Komisijas Regula (EK) Nr. 316/2003 (2003. gada 19. februāris) par pastāvīgu atļauju piedevas pielietošanai dzīvnieku barībā un pagaidu atļauju par jau atļautas jaunas piedevas pielietošanu dzīvnieku barībā (Dokuments saskaņots ar EEK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Direktīvu 2003/7/EK [2], un jo īpaši tās 3., 9.d un 9.e pantu, tā kā: (1) Direktīvas 70/524/EEK 9.d panta 1. punkts paredz, ka piedevām, uz kurām attiecas šīs Direktīvas C pielikuma II daļa, var būt beztermiņa atļaujas, ja ir izpildīti 3. panta a) punkta nosacījumi. (2) Ražošanas uzņēmums ir iesniedzis jaunus datus, lai pamatotu beztermiņa atļaujas pieteikumu par mikroorganismu preparātiem, kas noteikti šajā regulā. (3) Novērtējumi pieteikumu atļaujām, ko iesniedz par minētajiem mikroorganismu preparātiem, pierāda, ka visi Direktīvas 70/524/EEK nosacījumi ir izpildīti. (4) Tāpēc atļauju mikroorganismu preparātiem izsniedz uz neierobežotu laiku. (5) Direktīva 70/524/EEK paredz, ka jaunas jau atļautas piedevas pielietošanai nepieciešama Kopienas atļauja. (6) Direktīva 70/524/EEK paredz, ka pagaidu atļauju par jaunas piedevas pielietošanu dzīvnieku barībā vai jaunu jau atļautas piedevas pielietošanu var izsniegt, ja ir izpildīti minētajā direktīvā paredzētie nosacījumi un ja, ņemot vērā pieejamos rezultātus, var pamatoti uzskatīt, ka, pielietojot to dzīvnieku ēdināšanā, tai ir viena no minētās direktīvas 2. panta a) apakšpunktā noteiktajām iedarbībām. Šādu pagaidu atļauju var izsniegt līdz četriem gadiem attiecībā uz piedevām, kas norādītas minētās direktīvas C pielikuma II daļā. (7) Ražošanas uzņēmums ir iesniedzis jaunus datus, lai pamatotu pieteikumu atļaujas attiecināšanai uz fermentu preparātu, kā noteikts šajā regulā. (8) Novērtējumi pieteikumu atļaujām, ko iesniedz par šāda fermenta preparāta jaunu pielietojumu pierāda, ka Direktīvā 70/524/EEK paredzētie nosacījumi par pagaidu atļaujām ir izpildīti. (9) Tāpēc fermentu preparāta pagaidu atļauja jāizsniedz uz četriem gadiem. (10) Pieteikuma novērtējums norāda, ka vajadzīgas dažas procedūras, kas jāīsteno, lai darba ņēmēju aizsargātu no piedevu iedarbības, kā noteikts pielikumos. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumu ieviešanu, kas veicina darba ņēmēju drošu un veselībai nekaitīgu darba vietu uzlabošanu [3]. (11) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Šīs regulas I pielikumā noteiktajā grupā "Mikroogranismi" iekļautajam preparātam ir atļauja, kas attiecas uz piedevas pielietošanu dzīvnieku ēdināšanā saskaņā ar šajā pielikumā paredzētajiem nosacījumiem. 2. pants Šīs regulas II pielikumā noteiktajā grupā "Fermenti" iekļautajam preparātam ir pagaidu atļauja, kas attiecas uz piedevas pielietošanu dzīvnieku ēdināšanā saskaņā ar šajā pielikumā paredzētajiem nosacījumiem. 3. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2003. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 19. februārī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 22, 25.1.2003., 28. lpp. [3] OV L 183, 29.6.1989., 1. lpp. -------------------------------------------------- I PIELIKUMS "Nr. (vai EK Nr.) | Piedeva | Ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas derīguma termiņš | CFU/kg kompleksās dzīvnieku barības | CFU/kg kompleksās dzīvnieku barības | Mikroorganismi Ε 1702 | Saccharomyces cerevisiae NCYC Sc 47 | Saccharomyces cerevisiaepreparāts, kurā ir 5 109 CFU/g piedevas | Gaļas liellopi | – | 4 × 109 | 8 × 109 | Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti granulēšanā. Lietošanas pamācībā jānorāda: "Saccharomyces cerevisaedienas deva nedrīkst pārsniegt 2,5 × 109 CFU uz 100 kg ķermeņa svara un 0,5 × 1010 CFU virs katriem 100 kg svara." | Beztermiņa" | -------------------------------------------------- II PIELIKUMS "Nr. (vai EK Nr.) | Piedeva | Ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas derīguma termiņš | Aktivitātes vienības/kg kompleksās dzīvnieku barības | Aktivitātes vienības/kg kompleksās dzīvnieku barības | Fermenti 24. | Endo-1,4-beta-ksilanāze EK 3.2.1.8.Endo-1,3(4)-beta-glikanāze EK 3.2.1.6. | No Aspergillus niger (CNCM I-1517) iegūts endo-1,4-beta-ksilanāzes un endo-1,3(4)-beta-glikanāzes preparāts ar minimālo aktivitāti: 28000 QXU/g140000 QGU/g | Gaļas tītari | – | 280 QXU 1400 QGU | 840 QXU 4200 QGU | 1.Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.2.Ieteicamā deva uz kg kompleksās dzīvnieku lopbarības:560 QXU,2800 QGU.3.Izmantošanai barības maisījumā, kas bagāts ar ne cietes polisaharīdiem (galvenokārt arabinoksilāniem un beta-glukāniem), piemēram, kurā ir vairāk nekā 20 % kviešu un/vai miežu. | 28.2.2007. | --------------------------------------------------